थांनाय 15 बोसोरनिफ्रायनो हाग्रानि मैदेर हान्जाया आदार नागिरनो फैनानै ओनसोलनि सुबुंफोरजों दावहा नांबोगासिनो दं जायनि जाहोनाव बाक्सा जिल्लानि तामुलपुर ओनसोलाव गासै सा 70 सुबुंनि जिउ आरो मा 7 हाग्रानि मैदेरनि जिउ खहा जायो होन्ना मिथिनो मोनो। दासिमबो हाग्रानि मैदेरखौ होबथानो हाग्रा बिफान आरो सरकारा जेबो राहा लायाखै। न’बांजों लोगोसे जिउ रैखा मोन्नो थाखाय सुबुंफोरा गुनानि थार बोनानै बेटारि आरो इनभातार फोनांजाबनानै गाव गावनि न’नि सोरगिदिं होना लादों होन्ना मिथिनो मोनो। गामियारिफोरा हाग्रा बिफान आरो सरखारनि खाथियाव हाग्रानि मैदेरजों लोगोसे गामियारिफोरनि जिउ आरो सम्पथिफोरखौ होबथानो दाबि दैखांदों